Juventus

En internasjonal storklubb

Juventus er den mest suksessrike klubben i italiensk historie og, med 11 offisielle internasjonale titler i klubbens merittliste, den tredje mest suksessrike i Europa og den femte mest suksessrike i verden. Dette er basert på antall internasjonale titler fra UEFA og FIFA.
I 1985 ble Juventus den første klubben i historien til å vinne alle de tre Store Uefa-trofeene og er også det eneste laget i verden som har vunnet internasjonale cuper og turneringer (som også inkluderer alle offisielle europeiske turneringer og Interkontinentalcupen).
Juventus er også et av medlemmene i G-14 og har vært med helt fra starten. G-14 er en gruppe bestående av de 18 største og mest prestisjefulle klubbene i Europa.

Kjælenavn

Gjennom historien har klubben fått en rekke kallenavn, La Vecchia Signora («den gamle dame») er nok det mest kjente. Dette kallenavnet fikk den av sine grunnleggere, unge studenter i Torino, på slutten av 1800-tallet. Klubben blir også kalt la Fidanzata d'Italia («Italias kjæreste»), fordi klubben var svært populær blant arbeidere fra Sør-Italia, som kom til Torino for å jobbe for FIAT i 1930-årene. De andre kallenavnene, I bianconeri («de svarte og hvite») og le zebre («sebraene») kommer fra lagets farger.

Klubbens historie

For sesongresultater siden 1987, se Juventus' resultater.
Juventus ble stiftet i november 1897 av studenter fra Massimo D'Azeglio-skolen, på en legendarisk benk i Re Umberto boulevard, en av Torinos boulevarder. Laget vant en tittel i en tidligere versjon av den nasjonale ligaen så tidlig som 1905, men vant ikke sin andre tittel før 1926. I 1923 fikk Agnelli-familien (eieren av Fiat) kontrollen over klubben og bygde et privat stadion i Villar Perosa, nær Torino, og en mengde andre fasiliteter. Fra 1931 vant klubben fem italienske ligatitler på rad og i 1933 begynte de å spille på Stadio Comunale. Etter andre verdenskrig var klubben veldig fremgangsrik nasjonalt og vant deres tiende ligamesterskap i 1961. De vant riktignok ikke noen europeiske titler igjen før 1977, da de vant UEFA-cupen.
Klubbens høydepunkt i Europa ble ikke nådd før 1985 da de vant Mesterligaen, men denne suksessen ble meget overskygget av Heysel-tragedien som skjedde under finalen mellom Juventus og Liverpool. Juventus repeterte suksessen ved å vinne Mesterligaen for andre gang i 1996, og har ikke vunnet den igjen siden. Den nærmeste sjansen fikk de da de tapte på straffesparkkonkurranse mot rivalen AC Milan i 2003.
Juventus vant Europacupen for cupvinnere i 1984 og to UEFA-cup mesterskap i 1990 og 1993.

Nyere tid

I 1999, på grunn av en dårlig nasjonal sesong, ble klubben nødt til å spille Intertotocupen for å kvalifisere seg til spill i Europa. De har vunnet 27 serietitler (2006) og ni titler i Coppa Italia til dags dato, noe som er nasjonal rekord. Klubben er også en av fire klubber som har vunnet alle de tre store europeiske titlene.
Inntil nylig har Juventusspillerne vært nødt til å ha kort og normalt hår i tråd med de offisielle retningslinjene, og de har blitt tvunget til å fullføre deres studier. Flere av spillerne har blitt i klubben til slutten av deres karriere og flere jobber for Fiat eller noen av dens bedrifter. Juventus er nå et selskap som er ført opp på den italienske børsen. Salget av Zinedine Zidane til Real Madrid i 2001 var den dyreste overgangen til da, og klubben fikk 64 millioner dollar for han.
Den 10. januar 2006 ble Alessandro Del Piero den spilleren med flest mål for klubben med 185 skåringer da han skåret tre ganger i en kamp mot ACF Fiorentina. Den tidligere rekordholderen var Giampiero Boniperti, som skåret 182 mål for Juventus.

Klubbfarger

Laget fikk deres svarte og hvite striper fra den britiske fotballklubben Notts County. I begynnelsen spilte laget med rosa skjorter med svart slips. (Dette fordi rosa var det billigste materialet tilgjengelig). Da klubben bestemte seg for å skifte disse ble det bestemt å importere røde draktsett lignende Nottingham Forest, men en feil av leverandøren gjorde at laget fikk de svarte og hvite draktsettene fra Notts County i stedet.
Juventus har spilt i svart og hvit stripet skjorte og hvit shorts (i noen sesonger med svart shorts) siden 1903.  Egentlig fikk de fra det engelske laget Notts County. På grunn av dette, spilte laget i rosa drakter med polka dotter, men kontinuerlig vasking gjorde at fargene falmet av, og i 1903 ville de erstatte skjortene. Klubben spurte et av medlemmene, engelskmannen John Savage, om han hadde noen kontakter i England som kunne levere nye skjorter i en farge som var mer slitesterk. Han hadde en venn som bodde i Nottingham, og som var Notts County supporter, som skaffet nye drakter til klubben. Disse var svart og hvit stripet og Juventus har brukt denne drakten siden da.
Draktene er sort- og hvitstripete, stripene på langs. Spillernes navn og nummer står med gult. De tre stjernene over klubblogoen betyr at laget har vunnet ligaen over 30 ganger.

Supportere og rivaliseringer

Juventus er den mest populære klubben i italiensk fotball med ca. 11 040 000 fans (31% av alle italienske fotballfans, basert på Doxa Institute-L'Espressos undersøkelse fra april 2006), og en av de mest populære klubbene i hele verden. Kjente fans av klubben er blant annet Luciano Pavarotti, Frankrikes tidligere president François Mitterrand og den tidligere Sovjetlederen Mikhail Gorbatsjov.
Etterspørselen etter billetter til Juventus hjemmekamper er svært stor. En av grunnene til det er at laget har stor supporterskare i hele Italia.
De største rivalene til Juventus er Torino (Torino-derbyet) og Inter.

Bedriften

Siden 1947, under Giovanni Agnellis regjeringstid, har Juventus Football Club blitt regnet som et società per azioni – S.p.A (aksjeselskap).
I skrivende stund er Juventus' aksjer fordelt slik: 60% til IFIL Investment Co. (Agnelli-familiens investeringsselskap), 7.5% til Libyan Arab Foreign Investment Co. og 32.5% til andre aksjonærer.
«Den gamle dame» er med Lazio og Roma de eneste italienske klubbene som er børsnotert.

Styret

Eier -  Agnelli familien

President -  Andrea Agnelli

Visepresident -  Franzo Grande Stevens, Giampiero Boniperti

Sportsdirektør -

Insidekontroll -  Marzio Saà, Riccardo Montanaro, Marco Tardelli
 
Strategisk rådgiver / Overgangskosultent -  Roberto Bettega

Sportslig leder -  Roberto Bettega

Direktør i Juventus Channel -  Giuseppe Gattino

Direktør i Juventus Center -  Vittorio Ferrino